АҞӘА, ԥхынҷкәын 10 – Sputnik. Китаитәи аҵарауаа Китаитәи акосмостә программа аҿиара аҳәаақәа ирҭакны 2019 шықәса, мшаԥымзазы акосмос ахь ихынҳәуа аспутник ҿыц ашьҭра рыгәҭакуп. Аспутник аорбитаҿы ҩеижәа уахи-ҽни иҟазар алшоит ҳәа аанацҳауеит РИА Новости, акосмостә ҭҵаарадырреи атехникеи рзы Китаитәи акорпорациа имҩаԥнаго апроект анапхгаҩы Чжао Хуеигуан иажәақәа ҵаҵӷәыс иганы.
"Китаи иахьазы аус аднаулоит ихынҳәуа аспутник ҿыц. Аспутник аорбитаҿы ҩеижәа уахи-ҽни иҟазар алшоит. Ахархәара ауеит 15-нтә рҟынӡа. Аспутник акосмос ахь ашьҭра азыԥхьагәаҭоуп 2019 шықәса рзы", — ҳәа амаҵзура Синьхуа иазеиҭеиҳәеит Китаитәи акорпорациа имҩаԥнаго апроект анапхгаҩы Чжао Хуеигуан.
1975 шықәса рзы раԥхьаӡа акәны Кита акосмос ахь иашьҭит ихынҳәуаз аспутник. Ари СССРи ЕАШи рышьҭахь ахԥатәи тәылоуп акосмос ахь аспутник зышьҭыз.
2016 шықәса рзы Китаи аус аднаулахьан 25 спутник.
Уажәазы аспутник аус адулара цоит иахәҭаны иҟоу аԥышәарақәа мҩаԥыргоит.